

**Ойыл ауданы бойынша мектепке дейінгі тәрбие мен оқытуға мемлекеттік білім беру тапсырысын, жан басына шаққандағы қаржыландыру және ата-аналардың ақы төлеу мөлшерін бекіту туралы**

***Күшін жойған***

Ақтөбе облысы Ойыл ауданының әкімдігінің 2013 жылғы 9 желтоқсандағы № 276 қаулысы. Ақтөбе облысының Әділет департаментінде 2013 жылғы 23 желтоқсанда № 3717 болып тіркелді. Қолданылу мерзімінің аяқталуына байланысты күші жойылды - Ақтөбе облысы Ойыл ауданы әкімдігінің 2014 жылғы 05 қаңтардағы № 1 қаулысымен

      Ескерту. Қолданылу мерзімінің аяқталуына байланысты күші жойылды - Ақтөбе облысы Ойыл ауданы әкімдігінің 05.01.2014 № 1 қаулысымен.  
      Қазақстан Республикасының 2001 жылғы 23 қаңтардағы № 148 "Қазақстан Республикасындағы жергілікті мемлекеттік басқару және өзін-өзі басқару туралы" Заңының 31 бабына, Қазақстан Республикасының 2007 жылғы 27 шілдедегі № 319 "Білім туралы" Заңының 6 бабы 4 тармағының 8-1) тармақшасына, Қазақстан Республикасы Үкіметінің 2010 жылғы 28 мамырдағы № 488 "Балаларды мектепке дейінгі тәрбиемен және оқытумен қамтамасыз ету жөніндегі 2010-2020 жылдарға арналған "Балапан" бағдарламасын бекіту туралы" қаулысын басшылыққа ала отырып аудан әкімдігі **ҚАУЛЫ ЕТЕДІ:**  
      1. Ойыл ауданы бойынша мектепке дейінгі тәрбие мен оқытуға мемлекеттік білім беру тапсырысы, жан басына шаққандағы қаржыландыру мен ата-аналардың ақы төлеу мөлшері осы қаулының 1, 2, 3 қосымшаларына сәйкес бекітілсін.  
      2. Осы қаулының орындалуын бақылау аудан әкімінің орынбасары А.Қазыбаевқа жүктелсін.  
      3. Осы қаулы алғашқы ресми жарияланған күнінен бастап күнтізбелік он күн өткен соң қолданысқа енгізіледі.

|  |  |
| --- | --- |
| *Аудан әкімі:* | *М. Абдуллин* |

|  |  |
| --- | --- |
|  | Ойыл ауданы әкімдігінің 2013 жылғы 9 желтоқсандағы № 276 қаулысына 1 қосымша |

**2013 жылғы мектепке дейінгі тәрбие мен оқытуға мемлекеттік білім беру тапсырысы**

|  |  |  |
| --- | --- | --- |
| № | Тұрғылықты жердің атауы | Мемлекеттік білім беру тапсырысы есебінен мектепке дейінгі ұйымдарға орналастырылатын балалар саны (адам) |
| 1 | Ойыл ауылы | 75 |
|  | Барлығы | 75 |

|  |  |
| --- | --- |
|  | Ойыл ауданы әкімдігінің 2013 жылғы 9 желтоқсандағы № 276 қаулысына 2 қосымша |

**2013 жыл бір айдағы жан басына шаққандағы қаржыландыру көлемі**

|  |  |  |  |
| --- | --- | --- | --- |
| Бір тәрбиелену шіге жұмсалатын шығыстардың орташа құны (теңге) | Мектепке дейінгі ұйымдар | | |
| Балабақшалар (бөбекжайлар) | | |
| Сұйық отынмен жылыту | Электр жүйесімен жылыту | |
| 1 топтан 3 топқа дейін | 1 топтан 3 топқа дейін | 6 топтан 7 топқа дейін |
| 23598 | 20230 | 20109 |

|  |  |
| --- | --- |
|  | Ойыл ауданы әкімдігінің 2013 жылғы 9 желтоқсандағы № 276 қаулысына 3 қосымша |

**2013 жыл 1 тәрбиеленушіге күніне ата-аналардың ақы төлеу мөлшері**

|  |  |
| --- | --- |
| Мектепке дейiнгi ұйымда баланы ұстау ақысының мөлшері (теңге) | Мектепке дейінгі ұйымдар |
| Балабақшалар (бөбек-бала бақшалар) |
| Ұйымдарда болу ұзақтығымен |
| 9-10, 5 сағат |
| 200 |

      Ескертпе: бір тәрбиеленушіге күнге ата-ананың ақы төлеу мөлшері 200 теңгеден артық емес.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК